jkorsvik/nowiki_second_scrape_merged huggingface dataset:
Stormen på Tuileriene

Stormen på Tuileriene (fransk: prise des Tuileries) fant sted under den franske revolusjon i Paris den 10. august 1792. Den regnes som et av de store vendepunktene under den franske revolusjon. 
Stormingen av det kongelige palasset Tuileriene, som ble anført av den opprørske Pariskommunens nasjonalgarde sammen med revolusjonære fra Marseille og Bretagne, førte til avskaffelsen av det franske monarki. Stormingen første til en massaker på de mannlige medlemmene av hoffet, mens den kongelige familie sammen med to hoffdamer tok sin tilflukt til Nasjonalforsamlingen, som seks uker senere avskaffet monarkiet og satte den avsatte kongefamilien i fengsel. Hendelsen er i Frankrike kjent som 10. august og Den andre revolusjon, ved det at den innledet en ny fase av den franske revolusjon som påbegynte Robespierres skrekkvelde. 


== Litteratur ==
Aulard, François-Alphonse (1910). The French Revolution, a Political History, 1789–1804, in 4 vols. Vol. I. New York: Charles Scribner's Sons. 
Hampson, Norman (1988). A Social History of the French Revolution. Routledge: University of Toronto Press. ISBN 0-710-06525-6. 
Lefebvre, Georges (1962). The French Revolution: from its Origins to 1793. vol. I. New York: Columbia University Press. ISBN 0-231-08599-0. 
Madelin, Louis (1926). The French Revolution. London: William Heinemann Ltd. 
Mathiez, Albert (1929). The French Revolution. New York: Alfred a Knopf. 
McPhee, Peter (2002). The French Revolution 1789–1799. Oxford: Oxford University Press. ISBN 0-199-24414-6. 
Mignet, François (1824). History of the French Revolution from 1789 to 1814. Project Gutenberg EBook. 
Pfeiffer, L. B. (1913). The Uprising of June 20, 1792. Lincoln: New Era Printing Company. 
Rude, George (1972). The Crowd in the French Revolution. Oxford: Oxford University Press. 
Soboul, Albert (1974). The French Revolution: 1787–1799. New York: Random House. ISBN 0-394-47392-2. 
Taine, Hippolyte (2011). The Origins of Contemporary France, Volume 3. Project Gutenberg EBook. 
Thompson, J. M. (1959). The French Revolution. Oxford: Basil Blackwell.
Teorien om hjertefeil hos danske konger

Teorien om hjertefeil hos danske konger er en ny medisinsk teori fra den danske rettsmedisineren Jørgen Lange Thomsen. Teorien ble presentert i en artikkel i Aftenposten 1.november 2015. Thomsen hevder at den danske kongen Svein Tjugeskjegg og mannlige etterkommere av ham kan ha hatt hjertesykdommen Brugadas syndrom, som gir høy risiko for plutselig død hos ellers friske individer.
Svein døde plutselig, 54 år gammel. Sønnene hans, Harald og Knut, ble bare henholdsvis 29 og 39 år gamle.
Den dansk-norske kongen Olav Håkonsson døde plutselig, bare 16 år gammel, i 1387. Han var direkte etterkommer av Svein Tjugeskjegg, som døde i 1014. Ved Olavs død stod Norge uten konge, noe som ble starten på Kalmarunionen, og en tid som tradisjonelt har blitt ansett som en nedgangstid for Norge. Hvorvidt historien kunne blitt annerledes dersom Olav hadde fått et langt liv, kan man selvfølgelig ikke vite, men ifølge universitetslektor John McNicol, som siteres i Aftenpostens artikkel, mener det fantes dypere strukturer som førte til at Danmark og Sverige ble politisk og økonomisk sterkere enn Norge i senmiddelalderen.
Teorien om de danske og norske kongenes hjertefeil er en såkalt retrospektiv diagnose. Hvorvidt dette har noe for seg innenfor historisk forskning, er omdiskutert.


== Referanser ==


== Eksterne lenker ==
Dansk lege: Hjertefeil tok livet av mange generasjoner konger, Aftenposten 01.11.15
Tidsskrift for Den norske legeforening om Brugadas syndrom
Ervin Somogyi

Ervin V. Somogyi (født 1944 i Budapest) er en høyt anerkjent amerikansk gitarmaker, og innflytelsesrik lærer i faget. Han er kjent for å ha fokus på egenskapene gitarens lokk (soundboard) har.I 1971 bygget han sin første klassiske gitar etter å ha lest boken Classical Guitar Construction (Irving Sloane). Når instrumentet var ferdig spilte han en energisk flamenco, og solgte gitaren for $200. 
Senere beveget han seg over til stålstrengsgitarer, og fikk sitt gjennombrudd etter et samarbeid med plateselskapet Windham Hill, og deres etablerte artister. Somogyis samarbeid med Windham Hill har hatt bemerket betydning for videreutviklingen av stålstrengsgitaren.


== Referanser ==


== Eksterne lenker ==
Ervin Somogyi webside
Salon des Tuileries

Salon des Tuileries (noen ganger kalt  Salon du Mai) var en årviss kunstutstilling for maleri og skulptur, startet 14. juni 1923, grunnlagt av malerne Albert Besnard og Bessie Davidson, skulptøren Antoine Bourdelle, arkitekten Auguste Perret, og andre.
Det første årets utstilling fant sted i de tidlige barakker ved Porte Maillot ved Paris' byporter, i et trepalass «Palais du Bois») bygd i all hast av brødrene Perret. Stedsvalget varierte under de påfølgende år. Salongen ble, likesom Société des artistes indépendants fra 1884 og Salon d'automne fra 1903 og andre, organisest i opposisjon til Akademiets offisielle salongsystem. De årvisse utstillingen vedvarte i det minste til ut på 1950-tallet.


== Kunstnere ==
Blant de deltakende kunstnere var:


== Litteratur ==
Pierre Sanchez (préf. Josiane Sartre et Chantal Beauvalot): Dictionnaire du Salon des Tuileries (1923-1962) : Répertoire des exposants et liste des œuvres présentées, Dijon, L'Échelle de Jacob,‎ 2007, 830 s. (ISBN 978-2-913224728, présentation en ligne)


== Referanser ==
Tussebreen

Tussebreen er en isbre som ligger i den vestre delen av fjellmassivet Sør-Rondane i Dronning Maud Land. Den ligger øst for Gandrimen og er om lag 42 kilometer lang.


== Referanser ==


== Eksterne lenker ==
Tussebreen Stadnamn i norske polarområde, Norsk polarinstitutt
Et lite grøss?

Et lite grøss? er en norsk grøsser-TV-serie som ble sendt på NRK Fjernsynet fra 17. november 1973 til 19. januar 1974. Serien var i svart-hvitt.


== Episoder ==


== Referanser ==


== Eksterne lenker ==
(en) Et lite grøss? på Internet Movie Database 
(no) Et lite grøss? på NRK TV
Guri Sørumgård Botheim

Guri Sørumgård Botheim (født 15. februar 1978) er en norsk forfatter fra Lesja, bosatt i Trondheim.
Hun romandebuterte i 2009 med boka Ramstein pensionat, skrevet i lag med søsteren Sigrid Sørumgård Botheim.


== Bibliografi ==
Ramstein pensionat (med  Sigrid Sørumgård Botheim) roman, Samlaget (2009)
Søsken (medforfatter) antologi, Samlaget (2011)


== Kilder ==
Presentasjon av i Forfatterkatalogen på Forfattersentrums nettsider
Presentasjon på Samlagets nettsider
Sigrid Sørumgård Botheim

Sigrid Sørumgård Botheim (født 26. februar 1985) er en norsk pianist og forfatter fra Lesja.
Botheim er utdannet klassisk pianist. Hun romandebuterte i 2009 med boka Ramstein pensionat, skrevet i lag med søsteren Guri Sørumgård Botheim.


== Bibliografi ==
Ramstein pensjonat, roman, med Guri Sørumgård Botheim, Samlaget (2009)
Søsken, medredaktør, Samlaget (2011)


== Kilder ==
Presentasjon av Sigrid Sørumgård Botheim i Forfatterkatalogen på Forfattersentrums nettsider
Presentasjon av Sigrid Sørumgård Botheim på Samlagets nettsider
Senter for pedagogiske målinger

Senter for pedagogiske målinger (engelsk navn Centre for Educational Measurement, forkortet CEMO) er et senter ved Det utdanningsvitenskapelige fakultet ved Universitetet i Oslo. Senteret har fokus på pedagogiske målinger, psykometri, internasjonale storskalamålinger som PISA og TIMMS, nasjonale prøver, kompetansemålinger og statistikk. Per 3. mars 2017 består CEMO av 24 ansatte.CEMO utvikler nasjonal kompetanse for utdanningssektoren gjennom kunnskapsdeling til relevante aktører, samt undervisning. 


== Referanser ==


== Eksterne lenker ==
http://www.uv.uio.no/cemo/
Olav Gullik Bø

Olav Gullik Bø (født 6. mai 1931) er en norsk forfatter, bosatt på Fagernes. Hans forfatterskap spenner over lyrikk, drama og sakprosa.


== Bibliografi ==
Dei løynde kjeldene (medforfatter) fagbok (1979)
Oskeladd under Grindafjell. Spelet om tradisjonssamlaren A. E. Vang, dramatikk (1980)
Solstrå, salmer/sanger/viser, Dreyer (1986)
Kjærteikn, lyrikk, Dreyer (1988)
Skule/studieutgåve over Knut Hauges hovudverk «Sagaen om Ulfsætta», to bind, sakprosa (1992)
Leslie Ayres: Hjerteslag under stjerner, gjendiktning (1992)
Arvegull (red.) Andris Vang og livsverket hans (1995)
Kastevind, lyrikk (1995)
Makt og mannetekke. Spelet om Dorothea Ancher dramatikk (1999)
Kongens kvinne. Spelet om kong Harald og Gyda, dramatikk (2001)
Vinjespelet. Spelet om Aasmund Olavsson og Eidsbugarden, dramatikk (2002)
Stevleik i skjemt og alvor (2006)
Stemninger av Tormod Brufladt, med dikt av Olav Gullik Bø, Alfa forlag (2010)
Pekka. Einakter bygd på ei bok av Knut Hauge, dramatikk, Kvitvella forlag (2011)
OL-gull på kanten (2014)
Riddarspranget, Spelet om Sigvat og «Skårvangssola» (2016)


== Kilder ==
Presentasjon av Olav Gullik Bø i Forfatterkatalogen på Forfattersentrums nettsider
Daisy Schjelderup

Daisy Schjelderup (født 16. juni 1916, død 16. oktober 1991) var en norsk oversetter og forfatter. Hun debuterte som forfatter som 60-åring med diktsamlingen Torneroses etterlatte papirer i 1976. Hun gav siden ut bøkene Sangen om Landegode (noveller og fortellinger) i 1978, Blir det kaldere nå (fortellinger) i 1979 og Grasbrann : brev til et menneske i 1980.
Som oversetter stod hun blant annet bak norske utgaver av flere av bøkene til Roald Dahl og av Moby Dick av Herman Melville.


== Referanser ==


== Eksterne lenker ==
Daisy Schjelderup i Sambok
Marit Lund Bødtker

Marit Lund Bødtker (født 16. juni 1941) er en norsk forfatter, født og oppvokst i Sulitjelma, bosatt i Oslo.
Bødtker arbeidet som bibliotekar i 16 år. Etter at hun i 1987 gikk ut fra Norsk journalisthøgskole har hun arbeidet som journalist og redaktør. 
Hun bokdebuterte i 1990, med barneboka Kristian og kniven. Fram til 2015 var hun leder for Nordnorsk forfatterlag.


== Bibliografi ==
Kristian og kniven – barnebok, Samlaget (1990)
System i galskapen – fagbok, Institutt for journalistikk (1992)
Kristian i gruva – barnebok, Samlaget (1993)
Kristian til værs – barnebok, Samlaget, 1995)
Kjærlighet mot strømmen – roman, Orkana (2004)
Surribabel – roman, Yuniku (2005)
Kjærlighet mot strømmen – dramatikk (2005)
Dødsdømt nr. 989 – fagbok, Manifest (2014)
Sulitjelma var solens øye – roman, Yuniku (2015)
Singapore Sling – kriminalroman ugitt under psevdonymet M. L. Cooper, eget forlag (2021)


== Kilder ==
Presentasjon av Marit Lund Bødtker i Forfatterkatalogen på Forfattersentrums nettsider
Linksgitar

Linksgitar er en gitar som er bygget, eller bygget om, for å passe for venstrehendte. Vanligvis er det den dominante hånden, typisk den høyre, som plukker eller slår på strengene. Gitaren er ellers helt lik en standard gitar. Å spille «speilvendt», altså at man snur gitaren og bytter hvilken hånd som gjør hva, kalles å spille links.


== Om ==
På grunn av strengesporenes bredde i oversadelen, og intonasjonskurven på sadelen, kan man ikke enkelt bare snu om på strengerekkefølgen. Plekterbrettet og en eventuell cutaway  vil også være på feil side av gitarkroppen hvis man bare snur den. På elektriske og halvakustiske gitarer vil diverse lydkontroller, og uttaket for tilkobling av forsterker, gjerne havne på uhensiktsmessige steder.Mange venstrehendte spiller likevel med gitaren opp-ned, enkelte også uten å bytte om på strengerekkefølgen, og spiller altså med en opp-ned fingersetting. Den norske popmusikeren Kurt Nilsen er et eksempel på dette (se bilde), mens britiske Paul McCartney også har snudd gitaren, men byttet om på strengerekkefølgen. Nilsen spiller altså links på en standard gitar, mens McCartney spiller links på en linksgitar.


== Referanser ==
Det russiske friidrettsforbundet

Det russiske friidrettsforbundet, RusAthletics, (engelsk: All-Russia Athletic Federation, ARAF, russisk: Всероссийская федерация лёгкой атлетики, ВФЛА) er det nasjonale organet som organiserer friidrett i Russland. Forbundet ble etablert i 1911, og organisasjonens fungerende president er Vadim Zelichenok.


== Tilknytninger ==
ARAF er underlagt Det europeiske friidrettsforbundet (EAA) og Det internasjonale friidrettsforbundet (IAAF). På grunn av avsløringer om systematisk doping i russisk idrett, som ble avslørt i 2014-2015 er ARAF midlertidig utestengt fra begge disse forbundene. Forbundet ble utestengt fra IAAF 13. november 2015, og fra EAA 15. november. 
Det russiske antidopingbyrået (RUSADA) er underlagt ARAF, og er tilknyttet Verdens antidopingbyrå (WADA). RUSADA er også suspendert fra WADA på grunn av dopingavsløringene i 2014-2015.


== Utestenging fra OL i 2016 ==
17. juni 2016 vedtok Det internasjonale friidrettsforbundet å utestenge de russiske friidrettsutøverne fra sommer-OL i Rio samme år etter en rekke dopingavsløringer. Det er imidlertid opp til Den internasjonale olympiske komité å bestemme om vedtaket skal opprettholdes.


== Referanser ==


== Eksterne lenker ==
(en) (ru) Offisiell hjemmeside
Maria Børja

Maria Børja (født 20. februar 1977) er en norsk forfatter og journalist. Hun jobbet i Dagbladet 2000-2007, og i informasjonsavdelingen i Den Norske Opera & Ballett 2008–2014.
Hun debuterte med novellesamlingen Voksenting på Forlaget Oktober i 2010, og i 2013 kom romanen Ny by  på samme forlag. Klassekampen skrev at «Børja har med dette rigga til ei scene der mange av dei problemstillingane som ligg nære kvardagen dagens unge vaksne, oppvaksne i eit trygt og privilegert Noreg, har gode moglegheiter til å utspela seg. NY BY lukkast i å formidla den rusen det er å sprenga ut frå det vande, å trø på ny asfalt og å forsøka å forma seg sjølv på nytt, etter ein litt diffus mal.» I over ti år har hun vært prosjektleder for diktforumet Diktkammeret, der Helge Torvund er diktlærer. Fra 2001 til 2015 var Diktkammeret en del av Dagbladet.no, inntil det høsten 2015 ble lansert på egen nettside, Diktkammeret.no. Børja har vært spaltist for Moss Avis. Hun har også vært tilknyttet Møllebyen litteraturfestival ved House of Foundation.


== Bibliografi ==
Ny by, roman, Oktober (2013)
Voksenting, noveller, Oktober (2010)AntologierMensen, novelle i antologi, Gyldendal (2016)
11 i 11, novelle i antologi for ungdom, Aschehoug (2011)
Rosa prosa, dialogtekst i antologi, Gyldendal (2006)
Signaler, åtte korttekster, Cappelen (2006)RedaktørÅ våga seg ut i ord, medredaktør med Helge Torvund, Samlaget (2011)
Faen ta tyngdekrafta, medredaktør med Kristian Rishøi, Gyldendal (2008)
Dikt i hundre, medredaktør med Arne Ruste, Anna-Karin Brattli Aaserud og Elisabeth Johansen, Orkana (2005)


== Referanser ==


== Eksterne lenker ==
Presentasjon i Forfatterkatalogen på Forfattersentrums nettsider
Presentasjon på Oktober forlags nettsider
Egen hjemmeside
Volleyball under Asialekene 2010

Volleyball under Asialekene 2010. Volleyball var en av flere sporter under de 16. Asialekene som ble arrangert i Guangzhou i Kina. Volleyballturneringene ble avviklet mellom 13. og 27. november 2010. Det var en turnering for menn og en for damer. Atten herrelag og elleve damelag deltok. Kina vant dameturneringen og Japan herreturneringen.


== Medaljer ==


== Eksterne lenker ==
Asian Volleyball Confederation
Fingerspill

Fingerspill er en musikalsk teknikk som benyttes på gitar, banjo («banjo rolls»), mandolin og andre klimpreinstrumenter. Det er vanligvis den dominante hånden, typisk den høyre, som utfører fingerspill mens den andre hånden holder grep. Ved fingerspill lager man brutte akkorder ved at man plukker enkeltstrenger med fingrene, enten i bestemte repeterende mønstre, eller ved å musisere fritt.Vanligvis benytter man fire fingre; lillefinger er sjelden i bruk i typiske mønstre.


== Læring ==
Innøving av fingerspill vil i mange sjangre være et både teknisk og musikalsk gjennombrudd. Etter en tids nitid øving vil bevegelsene plasseres i muskelhukommelsen, som betyr at fingrene utfører mønstre uten at man tenker på det, og man kan fokusere på musisering. Å plassere noe i muskelhukommelsen krever mange repetisjoner, og det er viktig å ikke begynne så hurtig at man gjør feil i mønsteret kroppen skal lære, men gjør helt korrekte repetisjoner. Det fremheves også at gjennomgang av repeterende øvelser rett før man skal sove har positiv effekt på hvor fort muskelhukommelsen tar over.


== Eksempler ==

		
		
		


== Referanser ==


== Eksterne lenker ==
16 Legendary Fingerpicking Patterns, fra nettstedet guitarhabits.com
How to Play Fingerstyle Guitar, fra nettstedet youtube.com
Essential Backup Banjo Rolls - for Bluegrass, fra nettstedet youtube.com
Gymnastikk under Asialekene 2010

Gymnastikk under Asialekene 2010. Gymnastikk var en av flere sporter under Asialekene 2010 i Guangzhou i Kina. Det ble konkurrert i 14 turnøvelser, hvorav åtte øvelser for menn og seks for kvinner, samt to øvelser i rytmisk gymnastikk for kvinner og en øvelse for hvert kjønn i trampoline. 172 utøvere fra tjuefire nasjoner deltok og Kina ble beste nasjon med femten gullmedaljer foran Sør-Korea og Kasakhstan med to hver.


== Medaljer ==


== Eksterne lenker ==
Men's artistic - Qualification
Women's artistic - Qualification
Men's artistic - Individual all-around
Women's artistic - Individual all-around
Artistic - Apparatus finals
Rhythmic results
Karkamış

Karkamış (kurdisk: Girgamêş) er en by og et fylke i provinsen Gaziantep i Sørøst-Anatolia i Tyrkia. Byen Karkamış har 9 925 innbyggere (2015). Karkamış ligger sørøst i provinsen og grenser til provinsen Şanlıurfa og til Syria. Her er det en grenseovergang til den syriske byen Jarabulus. Karkamış ligger ved floden Eufrat.
Byen er oppkalt etter den antikke byen Karkemisj.


== Referanser ==
Nirmal Brahmachari

Nirmal Brahmachari (født 12. februar 1944 i Kolkata) er en indisk forfatter og lyriker, bosatt i Norge. Han skriver på tre språk; bengali, engelsk og norsk.Som 18-åring ble han i hjemlandet engasjert i den revolusjonære studentbevegelsen. Han støttet og arbeidet for naxalittene, en revolusjonær fattigbondebevegelse som rundt 1970 krevde land, demokrati og sosialisme. Det ble slått hardt ned på bevegelsen, der mange ble drept eller fengslet. Nirmal Brahmachari satt tre år i fengsel mellom 1965 og 1972. Han kom til Norge i 1974.
Han debuterte som forfatter i 1967, med diktsamlinga The songs of smashing the chains. Den første boka publisert i Norge var Sparks in the Snow, som kom i 1997. 


== Bibliografi ==
The songs of smashing the chains, lyrikk (1967)
Karl Marx, eventyr (1970)
The relief camp, noveller (1972)
The roaring bengal, lyrikk (1973)
The Wind of the east, lyrikk (1973)
The torch, lyrikk (1974)
Poems of Syed Jaheri (gjendiktning) (1975)
Mao’s poems (gjendiktning) (1976)
Ho-Chi-Min’s poems (gjendiktning) (1977)
Poems of jos, lyrikk (1983)
The black voice, lyrikk (1986)
The cloud & sunshine, lyrikk (1993)
The sun at midnight too, roman (1994)
Internasjonalt (gjendiktning) (1996)
Sparks in the Snow, lyrikk (1997)
The Flowers (gjendiktning) (1997)
Chharar Fulki, lyrikk, indisk (2000)
Chharachari, lyrikk, indisk (2001)
Drømmeland, noveller, indisk (2002)
Chocolate land, noveller, indisk (2002)


== Referanser ==


== Kilder ==
Presentasjon av Nirmal Brahmachari i Forfatterkatalogen på Forfattersentrums nettsider


== Eksterne lenker ==
Nirmal Brahmacharis nettsider
Vektløfting under Asialekene 2010

Vektløfting under Asialekene 2010. Vektløfting var en av flere sporter under Asialekene 2010 i Guangzhou i Kina. Det ble konkurrert i åtte vektklasser for menn o i sju for kvinner. 176 utøvere fra trettien nasjoner deltok og Kina ble beste nasjon med åtte gullmedaljer foran Kasakhstan med tre.


== Medaljer ==


== Eksterne lenker ==
Weightlifting Site of 2010 Asian Games Arkivert 29. juni 2011 hos Wayback Machine.
Moderne femkamp under Asialekene 2010

Moderne femkamp under Asialekene 2010. Moderne femkamp var en av flere sporter under Asialekene 2010 i Guangzhou i Kina. Det var en individuell og en lagkonkurranse for menn og det samme for kvinner. Trettitre utøvere fra seks nasjoner deltok og Kina ble beste nasjon med tre gullmedaljer foran Sør-Korea med en.


== Medaljer ==


== Eksterne lenker ==
Official website Arkivert 8. desember 2015 hos Wayback Machine.
Antakya-stelen

Antakya-stelen stammer fra assyrisk tid og ble funnet i en forstad til Antakya, den gamle Antiochia ad Orontem. Den ble oppstilt av den assyriske konge Adad-nirari III (810-781). På stelens øvre halvdel er kongen selv og hans general Šamši-ilu fremstilt ved siden av en søyle. Nedre halvdel har en innskript på fire avsnitt.
Stelen står i Antakyas arkeologiske museum.


== Litteratur ==
Veysel Donbaz: Two Neo-Assyrian Stelae in the Antakya and Kahramanmaras Museums. In: Annual Revue of the Royal Inscriptions of Mesopotamia Project. 8, 1990, s. 5–24.


== Eksterne lenker ==
The Antakya stela
Soft tennis under Asialekene 2010

Soft tennis under Asialekene 2010. Soft tennis var en av sportene under de sekstende Asialekene som ble arrangert i Guangzhou i Kina. Soft-tennisturneringene ble avviklet i perioden 13. til 19. november 2010. Det var i alt sju turneringer; single-, double og lagkonkurranse for menn og damer samt mixeddouble. Alle tapende semifinalister fikk bronsemedaljer. Det var åttifem utøvere fra elleve nasjoner som deltok. Sør-Korea ble beste nasjon med to gullmedaljer foran Kinesisk Taipei og Japan som også vant to gull.


== Medaljer ==


== Eksterne lenker ==
Official website Arkivert 8. desember 2015 hos Wayback Machine.
Xiangqi under Asialekene 2010

Xiangqi under Asialekene 2010. Xiangqi var en av sportene under de sekstende Asialekene som ble arrangert i Guangzhou i Kina. Det var første gangen som xiangqi var med på programmet i asialekene. Xiangqiturneringene ble avviklet i perioden 13. til 19. november 2010. Det var en individuell konkurranse for menn og en for kvinner. Det var tjueseks utøvere fra ti nasjoner som deltok. Kina ble beste nasjon, de vant begge gullmedaljene.


== Medaljer ==


== Eksterne lenker ==
Xiangqi Site of 2010 Asian Games Arkivert 26. juli 2010 hos Wayback Machine.
Laux Maler

Laux Maler (1485–1552) er en av de tidligste luttbyggere det finnes bevarte instrumenter etter.
Malers familie stammet fra Füssen, et viktig sentrum for bygging av musikkinstrumenter. En Sigismund Maler, sannsynligvis Laux Malers far, var rundt 1460 luttbygger i Bologna. Den eldste bevarte lutten fra Laux Malers verksted er datert 1520. Den har samme karakteristiske pæreformen som var vanlig for europeiske luttinstrumenter i århundrene som fulgte. 
Germanisches Nationalmuseum i Nürnberg og České muzeum hudby («det tsjekkiske musikkmuseet») i Praha oppbevarer instrumenter etter Maler. Mange renessanselutter fra Malers verksted ble på 1600-tallet bygd om til barokklutter, særlig i Frankrike. 


== Litteratur ==
Willibald Leo Frhr v. Lütgendorff: Die Geigen und Lautenmacher vom Mittelalter bis zur Gegenwart. 4. opplag, 1. bind. Frankfurter Verlags-Anstalt A.G., Frankfurt, 1922.


== Eksterne lenker ==
Dokumentasjon om et bevart instrument ved GNM
Instrumenter etter Laux Maler, europeana.eu
Kopi av en sju-korig renessanselutt etter Laux Maler
Vådlandsknuten

Vådlandsknuten er et fjell mellom Madland og Gilja i Gjesdal kommune. Kommunegrensen mellom Gjesdal og Bjerkreim går over toppunktet. Fjellet er et vanlig turmål på ski og til fots. På toppen har en storslått utsikt over Madlandsheiene og store deler av Gjesdal kommune. 
Vådlandsknuten bestiges lettest fra Madland. Turen følger driftevegen mellom Madland og Gilja som jærbøndene brukte for å få sauene til heis. 


== Referanser ==


== Eksterne lenker ==
Vådlandsknuten - Utsiktsklassiker i en idyllisk rundtur, ut.no